Diari Oficial de la Generalitat Valenciana


Sumari del DOGV 6460, del 15-02-2011 (2011/1678)

RESOLUCIÓ d'11 de febrer de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'Annex per a l'any 2010 al Conveni de col·laboració subscrit el 10 de setembre de 2009, entre el Ministeri de Cultura y la Generalitat per a la realització del Catàleg Col∙lectiu del Patrimoni Bibliogràfic.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6460

Data del DOGV
:   15-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/1678


Data del document
:   11-02-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ d'11 de febrer de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació de l'Annex per a l'any 2010 al Conveni de col·laboració subscrit el 10 de setembre de 2009, entre el Ministeri de Cultura y la Generalitat per a la realització del Catàleg Col∙lectiu del Patrimoni Bibliogràfic. [2011/1678]  
El Ministeri de Cultura y la Generalitat han subscrit, després de la tramitació prèvia reglamentària, el 6 de juliol de 2010, l'Annex per a l'any 2010 al Conveni de col·laboració subscrit el 10 de setembre de 2009, per a la realització del Catàleg Col·lectiu del Patrimoni Bibliogràfic.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat annex, que ha quedat inscrit en el Registre de Convenis de la Generalitat amb el número 0119/2011, i que figura com a annex d'esta resolució.  
Valencia, 11 de febrer de 2011.- La directora general del Secretariat del Consell: Mª Teresa Lleó Alonso.  
Annex per a l'any 2010 al Conveni de col·laboració entre el Ministeri de Cultura i la Comunitat Valenciana, per a la realització del Catàleg Col·lectiu del Patrimoni Bibliogràfic.  
Madrid, 6 de juliol de 2010  
Reunits  
D'una part, la ministra de Cultura, Ángeles González-Sinde, en virtut del Reial Decret 558/2009, de 7 d'abril, en exercici de les competències que li confereixen l'article 6 i la disposició addicional tretzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 13.3 de la Llei 6/1997, de 14 d'abril, d'Organització i Funcionament de l'administració general de l'estat.   
De l'altra, consellera de Cultura i Esport de la Generalitat, Trinidad María Miró Mira, nomenada pel Decret 8/2007, de 28 de juny, del president de la Generalitat, i autoritzada per a aquest acte per l'Acord del 23 d'abril de 2010, del Consell, qui actua en nom del Consell de la Generalitat d'acord amb el que preveu l'article 28.f) de la Llei de la Generalitat 5/1983, de 30 de desembre, del Consell.  
Amb la finalitat de signar l'annex al Conveni per a la realització del Catàleg Col·lectiu del Patrimoni Bibliogràfic,  
Manifesten  
Que el dia 10 de setembre de 2009, les parts van subscriure un Conveni de col·laboració per a la realització del Catàleg Col·lectiu del Patrimoni Bibliogràfic, en aplicació de l'article 51 de la Llei 16/1985, del Patrimoni Històric Espanyol.  
Que l'acord huité de l'esmentat conveni estableix que aquest estarà vigent fins al 31 de desembre de l'any 2012 i que, de conformitat amb l'acord primer, l'aportació de cada administració per als exercicis següents es fixarà mitjançant la signatura d'un annex al conveni en funció de les disposicions pressupostàries de les parts.  
Una vegada acordada la quantitat que han d'aportar el Ministeri de Cultura i la Comunitat Valenciana per al 2010, les parts  
Acorden  
Primer. De conformitat amb el que estableix l'acord primer del Conveni de col·laboració entre el Ministeri de Cultura i la Comunitat Valenciana per a la realització del Catàleg Col·lectiu del Patrimoni Bibliogràfic, la quantitat total per al 2010 es fixa en 42.000,00 euros, amb la distribució següent: el Ministeri de Cultura hi aportarà 16.800,00 euros (el 40% del total), a càrrec de l'aplicació pressupostària 24.04.451, programa 332-B; la Comunitat Valenciana hi aportarà 25.200,00 euros (el 60% del total), que es farà a càrrec de l'aplicació pressupostària 14.70.73.089.20.4, codi línia T1610000, del vigent pressupost de despeses de la Direcció General del Llibre, Arxius i Biblioteques de la Conselleria de Cultura i Esport.  
Segon. La quantitat que aporta el Ministeri de Cultura serà lliurada a la Comunitat Valenciana quan se signe aquest annex al conveni, a fi que siga invertida en el pagament de beques de col·laboració de personal tècnic en el Catàleg Col·lectiu del Patrimoni Bibliogràfic de la Comunitat Valenciana, tal com estableix l'acord primer del conveni.  
La ministra de Cultura: Ángeles González-Sinde   
La consellera de Cultura i Esport: Trinidad María Miró Mira